Pasvalio rajono PLĖTROS IKI 2020 M. strateginio plano 2019 M. įgyvendinimo ATASKAITA

PATVIRTINTA

Pasvalio rajono savivaldybės tarybos

2020 m. gegužės d. sprendimu Nr. T1-

**Pasvalio rajono savivaldybės tarybos 2014 m. birželio 25 d. sprendimu Nr. T1-112 buvo patvirtintas Pasvalio rajono plėtros iki 2020 m. strateginis planas.** Pasvalio rajono plėtros iki 2020 m. strateginis planas yra kompleksinis teisinis strateginio planavimo dokumentas, kuriuo nustatoma bendroji savivaldybės plėtros strategija ir priemonės jai įgyvendinti.

Dokumente išskirtos 3 prioritetinės sritys:

1. Ekonominė plėtra ir konkurencingumo didinimas

2. Žmogiškųjų išteklių ir socialinės gerovės plėtra

3. Subalansuota teritorijų ir infrastruktūros plėtra

Prioritetinėms sritims įgyvendinti suformuluota 11 tikslų, 21 uždavinys. Nurodyti pasiekimų indikatoriai, įgyvendinimo laikotarpis bei vykdytojai. 2019 m. buvo planuotos 194 priemonės.

**VIZIJOS KRITERIJAI**

Pasvalio rajono savivaldybės vizija:

Pasvalio rajonas – veržlus, besimokantis, tradicijas ir papročius puoselėjantis kraštas, patrauklus vystyti verslą, dirbti ir gyventi.

|  |  |  |  |  |
| --- | --- | --- | --- | --- |
| **Nr.** | **Kriterijus** | **Informacijos šaltinis** | **Esama situacija** | **2020 m.** |
| 1. | Vidutinis metinis gyventojų skaičius | Lietuvos statistikos departamentas | 26 949 (2013 m.) | 24 800 |
| **1 pav. Vidutinis gyventojų skaičius Pasvalio rajone**  Statistikos departamento duomenimis, Pasvalio rajono savivaldybėje **2019 m. gyveno 23 377 gyventojai**, t. y. 3 572 gyventojais arba 13,2 proc. mažiau nei baziniais 2013 m. (26 949 gyventojai). Vidutiniškai kasmet gyventojų skaičius Pasvalio rajone 2013–2019 m. laikotarpiu sumažėdavo 2,2 proc. arba 595 gyventojais. Lyginant su baziniais 2013 m., 2014 m. vidutinis gyventojų skaičius rajone sumažėjo 2 proc., 2015 m. – 2 proc., 2016 m. – 2,7 proc., 2017 m. – 3,2 proc., 2018 m. – 2 proc., o 2019 m. – 2,4 proc. Tokiam gyventojų skaičiaus mažėjimui daugiausiai įtakos turėjo padidėjęs migracijos saldo (žr. 3 pav.). Remiantis Statistikos departamento duomenimis, gyventojų skaičius analizuojamu laikotarpiu sparčiau mažėjo kaimo vietovėse negu miestuose. | | | | |
| **Nr.** | **Kriterijus** | **Informacijos šaltinis** | **Esama situacija** | **2020 m.** |
| 2. | Natūrali gyventojų kaita | Pasvalio rajono savivaldybės administracija (toliau – PRSA), Lietuvos statistikos departamentas | -180 (2013 m.) | -180 |
| ***Natūrali gyventojų kaita*** – tai gyventojų skaičiaus, sudėties pakitimai, susiję su gimimais ir mirimais. Natūralus gyventojų prieaugis – skirtumas tarp gyvų gimusiųjų ir mirusiųjų skaičiaus. Natūraliai gyventojų kaitai skiriamos ir santuokos bei ištuokos, nes jos tampriai susijusios su gyventojų reprodukcija.[[1]](#footnote-1)  **2 pav. Natūrali gyventojų kaita Pasvalio rajone**  Baziniais 2013 m. natūrali gyventojų kaita Pasvalio rajono savivaldybėje buvo -180. Analizuojamu 2013–2019 m. laikotarpiu natūralios gyventojų kaitos rodiklio kitimo tendencija nebuvo pastovi: 2013–2015 m. laikotarpiu didėjusi, 2016 m. žymiai sumažėjo, bet2017 m. laikotarpiu vėl augo, o 2018 m. mažėjo. Nepaisant to **2019 m. natūralios gyventojų kaitos rodiklis buvo prastesnis negu 2018 m. ir siekė -222** (žr. 2 pav.). Tokiam neigiamos natūralios gyventojų kaitos rodiklio suprastėjimui įtakos turėjo 3 proc. sumažėjęs gyventojų gimstamumas lyginant su 2018 m. (2018 m. gimė 207 gyv., 2017 – 199 gyv.) 2019 m. gimė 51 asmenimis mažiau nei baziniais 2013 m. Didžiausias gimstamumo rodiklio augimas buvo 2015 m. (gimė 35 asmenimis daugiau nei 2013 m.). Tuo tarpu analizuojant mirtingumo duomenis matyti, jog 2013–2015 m. laikotarpiu didėjęs, 2016 m. mirtingumas Pasvalio rajone sumažėjo 12 proc. lyginant su 2015 m. (2015 – 491 mirusieji, 2016 m. – 432 mirusieji), 2017 m. išaugo 0,7 proc., 2017–2018 m. laikotarpiu sumažėjo 4 proc. (2018 m. – 418 mirusiųjų). Tuo tarpu 2019 m. rajone mirė 422 gyventojai ir šis rodiklis buvo vienas geriausių 2013–2019 m. laikotarpiu (išskyrus 2018 m.). Didžiausias mirtingumas Pasvalio rajone buvo užfiksuotas 2015 m. 2015 m. Pasvalio rajone mirė 60 asmenų (arba 13,9 proc.) daugiau nei baziniais 2013 m. | | | | |
| **Nr.** | **Kriterijus** | **Informacijos šaltinis** | **Esama situacija** | **2020 m.** |
| 3. | Migracijos saldo | PRSA, Lietuvos statistikos departamentas | -412 (2013 m.) | -300 |
| Migracijos sąvoka yra labai plati ir apimanti įvairius žmonių judėjimo reiškinius: migracija teritorijos viduje ar kertant jos sienas; ilgo ir trumpo laikotarpio migracija; savanoriška bei priverstinė; legali ir nelegali; siekiant pakeisti darbo vietą ar ieškant kitos bedarbystės vietos, taip pat siekiant pakeisti politinę, socialinę, ekonominę, kultūrinę ar kitokią aplinką.[[2]](#footnote-2)  **3 pav. Neto migracija Pasvalio r.**  Analizuojant 3 paveiksle pavaizduotus Statistikos departamento duomenis apie migraciją Pasvalio rajone, matyti, kad migracijos saldo 2013–2019 m. laikotarpiu išliko neigiamas, t. y. išvykusių asmenų skaičius buvo didesnis nei atvykusių.  **2019 m. išvykusiųjų skaičius lyginant su baziniais 2013 m. skyrėsi nežymiai ir buvo didesnis tik 2,3 proc.** 2013–2014 m. laikotarpiu išvykusiųjų skaičius sumažėjo 9,5 proc., o nuo 2014 m. ėmė augti: 2014–2015 m. laikotarpiu padidėjo 12,2 proc., 2015–2016 m. padidėjo net 29 proc., 2016–2017 m. – 6,5 proc., 2017–2018 m. pirmą kartą nuo 2014 m. ėmė mažėti ir sumažėjo 13 proc., o, 2018–2019 m. sumažėjo net 15,7 proc. Iš viso per **2013–2019 m. laikotarpį iš Pasvalio rajono išvyko 7 158 asmenys**.  Remiantis Statistikos departamento duomenimis, 2013–2019 m. laikotarpiu į Pasvalio rajoną atvyko gyventi 4 058 asmenys. Daugiausiai asmenų atvyko 2018 m. (730 asmenų). **2018 m. Pasvalio rajoną atvyko 78 proc. daugiau asmenų nei baziniais 2013 metais.** 2013–2014 m. laikotarpiu atvykusių asmenų skaičius išaugo 38,2 proc., 2014–2015 m. laikotarpiu sumažėjo 8,8 proc., o 2016–2018 m. vėl ėmė didėti (2016 m. 8,3 proc., daugiau atvyko nei 2015 m., 2017 m. atvyko 20,7 proc. daugiau negu 2016 m., 2018 m. atvyko 8 proc. daugiau negu 2017 m.). Tuo tarpu 2019 m. pastebimas atvykusių į Pasvalio rajono savivaldybę mažėjimas ir, palyginus su 2018 m., į rajoną atvyko 18,7 proc. mažiau nei 2018 m. Nepaisant to, 2019 m. į rajoną atvyko 182 asmenimis daugiau negu baziniais 2013 m. | | | | |
| **Nr.** | **Kriterijus** | **Informacijos šaltinis** | **Esama situacija** | **2020 m.** |
| 4. | Tiesioginės užsienio investicijos:   1. (mln. Eur) 2. tenkančios vienam gyventojui (Eur) | PRSA, Lietuvos statistikos departamentas | a) 5,76  b) 211  (2012 m. pabaigoje) | a) 11,58  b) 466 |
| Tiesioginės užsienio investicijos (TUI) – tai užsienio fizinių ir juridinių asmenų šalyje arba šalies fizinių ir juridinių asmenų užsienyje įsigyjamas ilgalaikis turtas, žemė, pastatai, įrenginiai ar veikiančios įmonės (jų akcijos). Jei šalyje sparčiai daugėja ar nuolat yra didelių tiesioginių užsienio investicijų, tai verslo aplinka, investicijų atsipirkimo galimybės ir darbo našumas šalyje yra didesni nei kitose šalyse[[3]](#footnote-3).  **4 pav. Tiesioginės užsienio investicijos (TUI)**  Remiantis Statistikos departamento duomenimis, 2012–2018 m. laikotarpiu tiesioginės užsienio investicijos (toliau – TUI), tenkančios Pasvalio rajonui, turėjo kintančią tendenciją didėti. **2012–2018 m. laikotarpiu TUI padidėjo 58 proc. arba 3,33 mln**. **Eur**. Didėjant bendrai TUI sumai, didėjo TUI suma vienam gyventojui. 2012 m. lyginant su 2018 m. duomenimis, tiesioginių užsienio investicijų suma, tenkanti vienam Pasvalio rajono gyventojui, padidėjo 84 proc. arba 178 Eur ir siekė 389 Eur (žr. 4 pav.).  Tiesioginių užsienio investicijų pritraukimui didžiausią įtaką daro **geografiniai** **veiksniai** (geografinė padėtis, gamtos ištekliai, infrastruktūra), **ekonominiai veiksniai** (infliacija, ekonomikos augimas, mokesčiai, skatinimo priemonės, technologinis šalies išsivystymas, išlaidos moksliniams tyrimams ir eksperimentinei plėtrai (MTEP), ekonomikos atvirumo indeksas), **darbo rinkos veiksniai** (žmogiškasis kapitalas, kvalifikuota darbo jėga, darbo jėgos sąnaudos, vidutinis darbo užmokestis, užimtumas, nedarbo lygis). | | | | |
| **Nr.** | **Kriterijus** | **Informacijos šaltinis** | **Esama situacija** | **2020 m.** |
| 5. | Materialinės investicijos:   1. (Eur) 2. tenkančios vienam gyventojui (Eur) | PRSA, Lietuvos statistikos departamentas | a) 16 619  b) 6 04  (2012 m.) | a) 34 754  b) 1 401 |
| **5 pav. Materialinės investicijos (MI) Pasvalio r.**  Materialinės investicijos (ang. Investment in tangible fixed assets) – tai investicijos, skirtos ilgalaikiam materialiajam turtui sukurti, įsigyti arba jo vertei padidinti[[4]](#footnote-4). Remiantis 5 pav. pavaizduotais Statistikos departamento pateiktais duomenimis, materialinės investicijos Pasvalio rajone kiekvienais metais kito. Kaip matyti iš 5 pav. duomenų, 2013 m. materialinės investicijos buvo net 60,08 proc. didesnės nei 2012 metais. Lyginant 2014 m. duomenis su 2013 m. duomenimis, materialinių investicijų suma Pasvalio rajone sumažėjo net 39 proc. arba 11 460 tūkst. Eur, 2015 m. lyginant su 2014 m., materialinės investicijos vėl išaugo 19,3 proc. arba 3 414 tūkst., 2016 m. mažėjusios, o nuo 2016 m. augo ir 2018 m. siekė 34 524 Eur. Vienam asmeniui tenkanti materialinių investicijų suma **2012–2018 m. laikotarpiu padidėjo 121 proc. arba 799 eurais ir 2018 m. siekė 1 458 Eur.** | | | | |
| **Nr.** | **Kriterijus** | **Informacijos šaltinis** | **Esama situacija** | **2020 m.** |
| 6. | Veikiančių ūkio subjektų skaičius tenkantis 1000-iui gyventojų | Lietuvos statistikos departamentas | 16,4 (2014 m. pradžioje) | 18,0 |
| **6 pav. Veikiančių ūkio subjektų skaičius**  **2019 m. pradžioje Pasvalio rajono savivaldybėje buvo įregistruota 1 000 ir veikė 442 ūkio subjektai**. Analizuojamu 2013–2019 m. laikotarpiu veikiančių ūkio subjektų skaičius sumažėjo 1,6 proc., arba 7 ūkio subjektais. 2019 m. 1000-iui gyventojų teko 18,9 veikiančių ūkio subjektų. Iš 6 pav. pateiktų Statistikos departamento duomenų matyti, jog 2013–2014 m. laikotarpiu veikiančių ūkio subjektų, tenkančių 1000-iui gyventojų, skaičius padidėjo 0,5 proc. 2014–2015 m. laikotarpiu veikiančių ūkio subjektų skaičius, tenkantis 1000-iui gyventojų, sumažėjo 19,5 proc., o nuo 2015 m. ėmė didėti: 2015–2016 m. – 10,3 proc., 2016–2017 m. – 14,7 proc. 2017 m. palyginus su baziniais 2013 m. matyti, kad mažėjo tik veikiantys ūkio subjektai, o jų skaičius tenkantis 1000-iui gyventojų nežymiai padidėjo (2,5 proc.). 2017–2018 m. laikotarpiu veikiančių ūkio subjektų, tenkančių 1000-iui gyventojų, skaičius padidėjo 3 proc., o 2018–2019 m. laikotarpiu – 8,87 proc. | | | | |
| **Nr.** | **Kriterijus** | **Informacijos šaltinis** | **Esama situacija** | **2020 m.** |
| 7. | Registruotų bedarbių ir darbingo amžiaus gyventojų santykis (proc.) | Panevėžio teritorinė darbo birža, Lietuvos statistikos departamentas | 14,7 (2013 m.) | 7,0 |
| Registruotų bedarbių skaičius Pasvalio rajono savivaldybėje analizuojamu 2013–2019 m. laikotarpiu turėjo kintamą tendenciją mažėti. Remiantis Statistikos departamento pateiktais duomenimis, 2013 m. Pasvalio rajone buvo 2,4 tūkst. bedarbių. **2019 m. bedarbių skaičius siekė 1,5 tūkst. ir, palyginus su 2013 m. duomenimis, sumažėjo 35,7 proc.**  **7 pav.** Registruotų bedarbių ir darbingo amžiaus gyventojų santykis (proc.)  Registruotų bedarbių ir darbingo amžiaus gyventojų santykis (nedarbo lygis) 2013–2017 m. laikotarpiu mažėjęs, 2018 m. šiek tiek išaugo, tačiau 2019 m. vėl sumažėjo. Analizuojant 7 paveiksle pateiktus Statistikos departamento 2013–2019 m. duomenis, matyti, kad nedarbo lygis Pasvalio rajono savivaldybėje sumažėjo 3,8 proc. Kaip matyti iš 7 pav. pavaizduotų duomenų, 2013–2014 m. laikotarpiu nedarbo lygis rajone sumažėjo 1,2 proc., 2014–2015 m. laikotarpiu – 0,4 proc., 2015–2016 m. – 1 proc., 2016–2017 m. – 0,9 proc., 2017–2018 m. išaugo 0,2 proc., 2018–2019 m. – 0,5 proc. ir **2019 m. sudarė 10,9 proc.** Šalyje nedarbo lygis 2019 m. buvo 8,4 proc. ir, palyginus su 2018 m., sumažėjo 0,1 proc. | | | | |
| **Nr.** | **Kriterijus** | **Informacijos šaltinis** | **Esama situacija** | **2020 m.** |
| 8. | Vidutinis mėnesinis bruto darbo užmokestis (Eur) | PRSA, Lietuvos statistikos departamentas | 1 747 (2013 m.) | 753 |
| **8 pav. Vidutinis mėnesinis bruto darbo užmokestis Pasvalio r.**  Vidutinis mėnesinis bruto darbo užmokestis Pasvalio rajono savivaldybėje 2013 m. siekė 502,2 Eur. **2013–2019 m. laikotarpiu vidutinis bruto darbo užmokestis išaugo 106 proc. arba 536,3 Eur ir 2019 m. IV ketv. siekė 1 038,5 Eur.** 2013–2014 m. laikotarpiu vidutinis mėnesinis darbo užmokestis išaugo 3,5 proc. arba 17,7 Eur, 2014–2015 m. laikotarpiu išaugo 8,7 proc. arba 45,6 Eur, 2015–2016 m. laikotarpiu – 9 proc., arba 48,1 Eur., 2016–2017 m. – 13,5 proc., arba 83 Eur, 2017–2018 m. laikotarpiu – 11 proc., o 2018–2019 m. laikotarpiu – 34,2 proc., arba 264,9 Eur. Toks staigus darbo užmokesčio augimas yra siejamas ne tik su darbo užmokesčio į rankas augimu, bet ir su mokesčių reforma, įsigaliojusia nuo 2019 m. sausio 1 d. **2019 m. vidutinis bruto darbo užmokestis Panevėžio apskrityje buvo 1 170,7 Eu**r, **šalyje – 1 358,6 Eur.** | | | | |

**PRIORITETŲ KRITERIJAI**

Pasvalio rajono plėtros iki 2020 metų strateginiame plane yra išskirtos trys prioritetinės Pasvalio rajono strateginės plėtros sritys: *ekonominė plėtra ir konkurencingumo didinimas, žmogiškųjų išteklių ir socialinės gerovės plėtra bei subalansuota teritorijų ir infrastruktūros plėtra*.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Nr.** | **Kriterijus** | **Informacijos šaltinis** |  |  |  |  |  |  |  |
| **1. PRIORITETAS. EKONOMINĖ PLĖTRA IR KONKURENCINGUMO DIDINIMAS** | | |  |  |  |  |  |  |  |
| **1.1. Tikslas. Formuoti verslui ir investicijoms palankią ekonominę aplinką:** | | | **2013 m.** | **2014 m.** | **2015 m.** | **2016 m.** | **2017 m.** | **2018 m.** | **2019 m.** |
| 1.1.1. | Įgyvendintų verslo skatinimo / rėmimo programų skaičius | Lietuvos statistikos departamentas, PRSA Strateginio planavimo ir investicijų skyrius | 1 | 1 | 1 | 1 | 1 | 1 | 1 |
| 1.1.2. | Veikiančių ūkio subjektų skaičius | 449 | 442 | 350 | 377 | 412 | 416 | 442 |
| **9 pav. Veikiančių ūkio subjektų skaičius**  2019 m. pradžioje Pasvalio rajono savivaldybėje buvo įregistruota 1 016 ir veikė 442 ūkio subjektai. 2013–2014 m. laikotarpio pradžios Statistikos departamento duomenimis, Savivaldybėje įregistruotų ūkio subjektų skaičius didėjęs, 2015 m. sumažėjo 21 proc., tačiau nuo 2016 m. ėmė augti. Tuo tarpu veikiančių ūkio subjektų skaičiaus kitimo tendencija nebuvo pastovi: 2013–2015 m. laikotarpiu nuosekliai mažėjęs, nuo 2016 m. ėmė didėti ir 2019 m. siekė 442 veikiančių ūkio subjektus. **2019 m. pradžioje Savivaldybėje įregistruotų ūkio subjektų buvo 115 vnt. daugiau nei 2013 m. pradžioje,** o veikiančių ūkio subjektų skaičius analizuojamu laikotarpiu sumažėjo 7 vnt**.** (žr. 6 pav. ir 9 pav.) | | | | | | | | | |
| **1.2. Tikslas. Didinti rajono turistinį konkurencingumą ir žinomumą:** | | | **2013 m.** | **2014 m.** | **2015 m.** | **2016 m.** | **2017 m.** | **2018 m.** | **2019 m.** |
| 1.2.1. | Pasvalio krašto muziejaus TIC apsilankiusių lankytojų skaičius | Lietuvos statistikos departamentas, Pasvalio krašto muziejus | 4 713 | 4 968 | 4 914 | 2 157 | 6759 | 3726 | 3665 |
| 1.2.2. | Apgyvendinimo įstaigose suteiktų nakvynių skaičius | 10 652 | 8 633 | 10 259 | 9 913 | 8623 | 11752 | 19578 |
| 1.2.3. | Viešbučių numerių užimtumas (proc.) | 30,8 | 27,6 | 29,0 | 32,7 | 28,2 | 40,1 | 42,5 |
| 1.2.4. | Naujai įrengtų / modernizuotų turizmo traukos objektų skaičius | 1 | 1 | 1 | - | 2 | 4 | 2 |
| 1.2.5. | Kaimo turizmo sodybų skaičius / vietų skaičius | 2 | 3 | 3 | 5 | 5 | 5 | 5 |
| 1.2.6. | Pasvalio krašto muziejaus lankytojų skaičius | 31 288 | 33123 | 31 397 | 24 167 | 28451 | 40112 | 40703 |
| **10 pav. Pasvalio muziejaus ir TIC lankytojų skaičius**  Kaip matyti iš 10 paveiksle pateiktų Pasvalio krašto muziejaus duomenų, 2019 m. muziejuje apsilankė 40 703 lankytojai. Analizuojant 2013–2019 m. laikotarpio duomenis, matyti, jog **2019 m. Pasvalio krašto muziejuje apsilankė 30 proc., arba 9 415 lankytojais daugiau nei baziniais 2013 m**. Didžiausias muziejaus lankytojų skaičius analizuojamu laikotarpiu buvo 2019 m. 2013–2014 m. laikotarpiu muziejaus lankytojų skaičius augo 5,86 proc. (1 835 lankytojais), tačiau 2014–2015 m. laikotarpiu šis skaičius sumažėjo 5,21 proc. (arba 1 726 lankytojais) ir 2015–2016 m. laikotarpiu toliau mažėjo – 23 proc., arba 7 230 lankytojų, o nuo 2017 m. vėl ėmė augti ir nuo 2018 m. Muziejaus lankytojų skaičius buvo didesnis už bazinį 2013 m. rodiklį.  Pasvalio rajono savivaldybėje turistų informavimo ir konsultavimo paslaugas teikia Pasvalio krašto muziejaus Turizmo informacijos centras (toliau – TIC). TIC pagrindinė veikla yra turistų informavimo paslaugos apie lankytinas vietas Lietuvoje ir užsienyje, maršrutų sudarymas. Taip pat ši įstaiga užsiima turistinių informacinių leidinių, suvenyrų, kelionių po Lietuvą ir užsienio šalis pardavimu. Remiantis 10 pav. pateiktais duomenimis, 2019 m. Pasvalio TIC apsilankė 3 665 lankytojai. 2019 m. duomenis lyginat su baziniais 2013 m. duomenimis matyti, jog TIC lankytojų skaičius sumažėjo 22 proc. Vertinant lankytojų skaičiaus kitimo tendenciją, matyti, kad ji nebuvo pastovi: 2013–2014 m. TIC lankytojų skaičius išaugo 5,4 proc. arba 255 lankytojais, 2014–2015 m. laikotarpiu TIC lankytojų skaičius sumažėjo beveik 1,1 proc. arba 54 lankytojais, o 2015–2016 m. laikotarpiu apsilankiusiųjų TIC sumažėjo net 56 proc., arba 2 757 lankytojais. Tuo tarpu 2016–2017 m. TIC apsilankiusių asmenų skaičius išaugo net 213,4 proc., tačiau 2017–2018 m. sumažėjo net 45 proc., o 2018–2019 m. dar 1,6 proc., tad galima daryti išvadą, kad TIC lankytojų skaičiaus kitimo tendencija nėra pastovi.  2019 m. Pasvalio rajono savivaldybėje buvo restauruotas Lietuvos karių kapas senosiose Pasvalio kapinėse bei atstatytas ir lankymui pritaikytas Lietuvos partizanų bunkeris Žadeikių miške.  **11 pav. Nakvynių skaičius**  Apgyvendinimo paslaugos – vienas svarbiausių turizmo elementų, be kurio neįmanoma turizmo plėtra. Remiantis Statistikos departamento duomenimis, **2019 m. Pasvalio rajono apgyvendinimo įstaigose suteiktų nakvynių skaičius padidėjo beveik 84 proc. (arba 8 926 nakvynėmis) lyginant su baziniais 2013 m.** Suteiktų nakvynių skaičius mažiausias buvo 2017 m. (8 623 nakvynės), didžiausias – 2019 m. (19578 nakvynės). 2014 m. lyginant su baziniais 2013 m. pastebima, kad nakvynių skaičius sumažėjo beveik 19 proc. (2 019 nakvynių). 2014–2015 m. laikotarpiu suteiktų nakvynių skaičius augo beveik 18,8 proc. (1 621 nakvyne), 2015–2017 m. vėl ėmė mažėti: vertinant 2015–2016 m. laikotarpio duomenis matyti, kad nakvynių skaičius sumažėjo 3 proc., arba 341 nakvyne, 2016–2017 m. sumažėjo net 13 proc. arba 1290 nakvynių. Nuo 2018 m. vėl pastebimas augimas: 2017–2018 m. duomenimis, suteiktų nakvynių skaičius išaugo 34 proc. 11 paveikslėlyje matyti, kad didžioji dalis Pasvalio rajono savivaldybės apgyvendinimo įstaigose suteiktų nakvynių buvo suteiktos Lietuvos gyventojams ir analizuojamu 2013–2019 m. laikotarpiu šis skaičius išaugo beveik 19 proc. (1 544 nakvynėmis). Tačiau verta atkreipti dėmesį į užsienio šalių gyventojams suteiktų nakvynių skaičiaus Pasvalio rajono apgyvendinimo įstaigose augimą: 2018–2019 m. laikotarpiu šis rodiklis išaugo net 382 proc. Bendrai, analizuojamu 2013–2019 m. laikotarpiu suteiktų nakvynių skaičius užsienio piliečiams išaugo 305 proc. (7382 nakvynėmis). **2019 m.** **nakvynių, suteiktų lankytojams iš užsienio šalių, skaičius pirmą kartą buvo didesnis už nakvynių, suteiktų Lietuvos piliečiams, skaičių.**  **12 pav. Viešbučių ir motelių numerių užimtumas (proc.)**  Remiantis Pasvalio TIC duomenimis, 2019 m. Pasvalio rajone apgyvendinimo paslaugas teikė viešbutis „Pas Rimą“, svečių namai „Šilas“, motelis „Pakelės namai“, motelis „Pasienis“, užeiga-viešbutis „Balsių malūnas“ bei Pasvalio kempingas. Analizuojant Pasvalio rajone veikiančių viešbučių užimtumo duomenis (žr. 12 pav.) matyti, jog analizuojamu 2019 m. laikotarpiu vidutinis viešbučių užimtumas buvo 33 proc. (motelių – 16,1 proc.). Analizuojant viešbučių ir motelių užimtumo duomenis 2018–2019 m., matyti, kad, tiek viešbučių, tiek motelių užimtumas didėjo. | | | | | | | | | |
| **1.3. Tikslas. Užtikrinti patrauklias gyvenimo ir ekonominės veiklos sąlygas kaimo vietovėse:** | | | **2013 m.** | **2014 m.** | **2015 m.** | **2016 m.** | **2017 m.** | **2018 m.** | **2019** |
| 1.3.1. | Fizinių ir juridinių asmenų, užsiimančių žemės ūkio veikla, skaičius | VĮ Žemės ūkio informacijos ir kaimo verslo centras, PRSA Žemės ūkio skyrius | 2474 | 2387 | 2291 | 22251 | 2044 | 1974 | 1885 |
| 1.3.2. | Vidutinis ūkio dydis (ha) | 33,73 | 35,20 | 37,06 | 38,72 | 41,88 | 43,12 | 45,0 |
| 1.3.3. | Bendroji žemės ūkio produkcija (tūkst. Eur) | 107,0 | 99,5 | 110,1 | 96,7 | 110,9 | 101,9 | - |
| 1.3.4. | Gyventojų, gyvenančių kaimo vietovėse, dalis, nuo visų gyventojų (proc.) | 69,2 | 69,0 | 68,8 | 68,47 | 68,4 | 68,37 | 67,97 |
| **13 pav. Gyventojų, gyvenančių kaimo vietovėse, dalis nuo visų gyventojų (proc.)**  Remiantis Pasvalio rajono savivaldybės administracijos Žemės ūkio skyriaus duomenimis, 2019 m. Savivaldybėje buvo užregistruoti 1 885 fiziniai ir juridiniai asmenys, užsiimantys žemės ūkio veikla, ir palyginus su 2018 m. duomenimis, šis skaičius sumažėjo 4,5 proc., arba 89 asmenimis. Vidutinis ūkio dydis 2019 m. buvo 45,0 ha ir palyginus su 2018 m., išaugo 4,4 proc. **Bendroji žemės ūkio produkcija 2013–2018 m. laikotarpiu, remiantis Statistikos departamento duomenimis, sumažėjo 4,7 proc**., o 2019 m. duomenų apie bendrąją žemės ūkio produkciją (tūkst. Eur) Statistikos departamentas dar nėra pateikęs.  Remiantis Statistikos departamento duomenimis, 2019 m. Pasvalio mieste ir rajone gyveno 23 377 gyventojai, o tai 14,2 proc. mažiau nei baziniais 2013 m. Kaip matyti iš 13 pav. pateiktų duomenų, gyventojų skaičius Pasvalio rajone analizuojamu laikotarpiu kasmet turėjo tendenciją mažėti. 2014 m. lyginant su 2013 m., rajono gyventojų skaičius sumažėjo beveik 2,2 proc. (592 gyventojais). 2014–2015 m. laikotarpiu rajono gyventojų skaičius sumažėjo 1,6 proc. (440 gyventojų), 2015– 2016 m. laikotarpiu – 2 proc., 2016–2017 m. laikotarpiu – 3,1 proc., 2017–2018 m – 3 proc., o 2018 –2019 m. – 2,5 proc.  Analizuojant rajono gyventojų mažėjimo duomenis pagal jų gyvenamąją vietovę matyti, kad rajono gyventojų skaičius analizuojamu 2013–2019 m. laikotarpiu mažėjo tiek mieste, tiek kaime, tačiau nepaisant to, kad didžioji dalis Pasvalio rajono savivaldybės gyventojų gyvena kaime, analizuojamu laikotarpiu gyventojų mieste skaičiaus procentinė išraiška nuo visų rajono gyventojų didėjo: 2013 m. gyventojų skaičius mieste buvo 30,8 proc. nuo visų rajono gyventojų, 2014 m. – 31,0 proc., 2015 m. – 31,2 proc., o 2016 – 31,53 proc., 2017 – 31,6 proc., 2018 – 31,63 proc., o 2019 m. – 32,03 proc. Tuo tarpu **gyventojų, gyvenančių kaimo vietovėse, dalis nuo visų rajono gyventojų nuosekliai mažėjo: 2013 m. – 69,2 proc., 2014 m. – 69,0 proc., 2015 m. – 68,8 proc., 2016 m., – 68,47 proc., 2017 m. – 68,4 proc., 2018 m. – 68,37 proc., o 2019 m. – 67,97 proc.** | | | | | | | | | |
| **2. PRIORITETAS.** **ŽMOGIŠKŲJŲ IŠTEKLIŲ IR SOCIALINĖS GEROVĖS PLĖTRA** | | |  |  |  |  |  |  |  |
| **2.1. Tikslas. Tobulinti švietimo sistemos efektyvumą ir prieinamumą, didinti vaikų ir jaunimo užimtumą:** | | | **2013 m.** | **2014 m.** | **2015 m.** | **2016 m.** | **2017 m.** | **2018 m.** | **2019 m.** |
| 2.1.1. | Savivaldybės finansuojamose ikimokyklinio ugdymo įstaigose ugdomų 1–6 metų vaikų dalis nuo bendro to amžiaus vaikų skaičiaus (proc.) | Lietuvos statistikos departamentas, PRSA Švietimo ir sporto skyrius, Vaiko teisių apsaugos skyrius | 50.0 | 55.9 | 56.0 | 58,3 | 50,9 | 58,23 | 66,2 |
| 2.1.2. | Savivaldybės finansuojamose neformaliojo švietimo įstaigose ugdomų mokinių dalis nuo bendrojo ugdymo mokyklų mokinių skaičiaus (proc.) | 22.7 | 22.7 | 22.7 | 22.2 | 23,3 | 23,8 | 23,3 |
| 2.1.3. | Bendrojo ugdymo mokyklose organizuojamoje neformaliojo švietimo veikloje dalyvaujančių mokinių dalis nuo bendro mokinių skaičiaus (proc.) | 61 | 63 | 68 | 59.1 | 53 | 54,3 | 55,6 |
| 2.1.4. | Mokinių skaičiaus vidurkis klasėse pagal koncentrus | 15/20.3/  23.3 | 14.6/20.1/22.9 | 14.1/20.1/22.9 | 15.5/18.2/24.1 | 15,7/19,5/23,8 | 16,5/17/22,5 | 15,8/17,4/23,13 |
| 2.1.5. | Mokinių, įgijusių pradinį / pagrindinį / vidurinį išsilavinimą dalis nuo baigusių atitinkamą programą mokinių skaičiaus (proc.) | 94.8/94.8/  93.9 | 95/96/94 | 95/96/  94 | 94.1/91.6/97.1 | 94,2/96,5/94,9 | 94,03/96,2/97,1 | 96,2/93,2/98/9 |
| 2.1.6. | Veikiančių jaunimo NVO skaičius | 17 | 19 | 21 | 21 | 15 | 13 | 11 |
| Remiantis Pasvalio rajono savivaldybės administracijos Švietimo ir sporto skyriaus pateiktais duomenimis, analizuojamu **2013–2019 m. laikotarpiu Savivaldybės finansuojamose ikimokyklinio ugdymo įstaigose ugdomų 1-6 metų vaikų dalis nuo bendro to amžiaus vaikų skaičiaus padidėjo 16,2 proc.**  Analizuojant vaikų ir jaunimo užimtumą, iš 2.1.2 eilutėje pateiktų duomenų matyti, kad Savivaldybės finansuojamose neformaliojo švietimo įstaigose ugdomų mokinių dalis nuo bendrojo ugdymo mokyklų mokinių skaičiaus 2013–2015 m. laikotarpiu buvusi stabili (22,7 proc.), 2016 m. sumažėjo 0,5 proc. (iki 22,2 proc.), tačiau nuo 2017 m. ėmė augti ir 2018 m. siekė 23,8 proc. Tačiau 2018–2019 m. laikotarpiu neformaliojo švietimo įstaigose ugdomų mokinių dalis nuo bendrojo ugdymo mokyklų mokinių skaičiaus vėl sumažėjo 0,5 proc., tačiau šis rodiklis išliko geresnis už bazinį 2013 m. rodiklį. Tuo tarpu bendrojo ugdymo mokyklų organizuojamoje neformaliojo švietimo veikloje dalyvaujančių mokinių dalis nuo bendro mokinių skaičiaus 2013–2015 m. laikotarpiu didėjusi (2013–2014 m. laikotarpiu – 2 proc., 2014–2015 m. – 5 proc.), 2016–2017 m. sumažėjo 6,1 proc., tačiau 2017–2018 m. ir 2018–2019 m. vėl padidėjo po 1,3 proc. Bendrojo ugdymo mokyklų organizuojamoje neformaliojo švietimo veikloje dalyvaujančių mokinių dalis nuo bendro mokinių skaičiaus bendrai 2013–2019 m. laikotarpiu sumažėjo 5,4 proc.  Kaip matyti iš 2.1.4. eilutėje pateiktų mokinių skaičiaus vidurkių klasėse pagal koncentrus duomenų, mokinių skaičius dalyje iš jų 2013–2015 m. laikotarpiu mažėjęs, 2016 m. vėl padidėjo pradiniame ir viduriniame koncentre ir toliau didėjo 2017 m., 2018 m. didėjimas buvo pastebimas tik pradiniame koncentre, o 2019 m. – pagrindiniame ir viduriniame koncentruose. Analizuojant 1–4 klasių koncentro duomenis matyti, jog mokinių skaičiaus vidurkis analizuojamu 2013–2019 m. laikotarpiu padidėjo 0,8 proc. Analizuojant to paties laikotarpio 5–10 klasių koncentro vidurkius matyti, jog nors 2014 m. duomenis lyginant su 2013 m., mokinių vidurkis sumažėjo 0,2 proc., tačiau 2014 m. ir 2015 m. šis rodiklis nekito ir siekė 20,1, 2015–2016 m. laikotarpiu vėl sumažėjo 1,9 proc., 2016–2017 m. vėl išaugo 1,3 proc., 2017–2018 m. sumažėjo 2,5 proc., o 2018–2019 m. padidėjo 0,4 proc. Mokinių skaičiaus vidurkis analizuojamu 2013–2018 m. sumažėjo 2,9 proc. pagrindiniame koncentre. Tuo tarpu 11–12 klasių koncentro mokinių vidurkis 2013–2014 m. laikotarpiu sumažėjo (0,4 proc.), 2014–2015 m. laikotarpiu išliko stabilus ir nekito (22,9 proc.), 2015–2016 m. laikotarpiu vėl padidėjo 1,2 proc., 2016–2017 m. sumažėjo 0,3 proc., 2017–2018 m. sumažėjo 1,3 proc., o 2018–2019 m. vėl pastebimas 0,65 proc. didėjimas.  Analizuojant 2.1.5 eilutėje pateiktus duomenis matyti, kad **2013–2015 m. laikotarpiu mokinių, įgijusių pradinį/pagrindinį/vidurinį išsilavinimą dalis nuo viso baigusių atitinkamą programą mokinių, skaičiaus augusi, 2016 m. sumažėjo, 2017 m. vėl padidėjo mokinių dalis, įgijusi pradinį ir pagrindinį išsilavinimą. 2018 m. pastebima, jog didėjo tik mokinių, įgijusių vidurinį išsilavinimą dalis, o 2019 m. daugėjo mokinių, įgijusių pradinį ir vidurinį išsilavinimus.**  Veikiančių jaunimo nevyriausybinių organizacijų skaičius Pasvalio rajone analizuojamu 2013–2016 m. didėjęs, nuo 2017 m. ėmė mažėti. 2013 m. rajone veikė 17 jaunimo nevyriausybinių organizacijų. 2014 m. lyginant su baziniais 2013 m., Pasvalio rajone buvo įsteigtos 2 naujos jaunimo nevyriausybinės organizacijos, o per 2014–2016 m. Pasvalio rajono savivaldybėje buvo įsteigtos dar 2 naujos jaunimo nevyriausybinės organizacijos. 2017 m. jaunimo organizacijų skaičius vėl sumažėjo ir tendencija išliko tokia pati. Iš viso **2019 m. Pasvalio rajono savivaldybėje veikė 11 jaunimo nevyriausybinių organizacijų.** | | | | | | | | | |
| **2.2. Tikslas. Teikti kokybiškas, saugias ir prieinamas sveikatos priežiūros ir socialines paslaugas:** | | | **2013 m.** | **2014 m.** | **2015 m.** | **2016 m.** | **2017 m.** | **2018 m.** | **2019 m.** |
| 2.2.1. | Pirminės asmens sveikatos priežiūros įstaigų, su kuriomis Panevėžio teritorinė ligonių kasa yra pasirašiusi paslaugų teikimo ir apmokėjimo sutartis, skaičius | Panevėžio teritorinė ligonių kasa, Lietuvos statistikos departamentas, PRSA Socialinės paramos ir sveikatos skyrius | 2 | 2 | 2 | 2 | 2 | 2 | 2 |
| 2.2.2. | Šeimos gydytojų skaičius 1000-iui gyventojų | 0.3 | 0.3 | 0.3 | 0.32 | 0,32 | 0,33 | 0,33 |
| 2.2.3. | Vidutinė laukimo trukmė dienomis gauti šeimos gydytojo paslaugas pirminės sveikatos priežiūros įstaigose | 1–5 | 1–5 | 1–5 | 1–5 | 1–5 | 1–5 | 1–5 |
| 2.2.4. | Socialinių paslaugų prieinamumas (proc.) | 98.7 | 96.9 | 98.5 | 97,78 | 97,9 | 97,3 | 97,5 |
| 2.2.5. | Šeimų, patiriančių socialinę riziką / jose augančių vaikų skaičius | 226/586 | 220/561 | 219/553 | 196/499 | 171/439 | 143/365 | 116//271 |
| 2.2.6. | Pagalbą į namus / socialinę globą namuose gavusių asmenų skaičius | 143/17 | 171/29 | 173/25 | 175/18 | 181/19 | 197/21 | 254 |
| 2.2.7. | Savivaldybės biudžeto dalis, tenkanti socialinei paramai (proc.) | 20,3 | 17,3 | 14,8 | 12,7 | 12,82 | 13,35 | 14,06 |
| Analizuojamu 2013–2019 m. laikotarpiu Pasvalio rajone veikė 2 pirminę asmens sveikatos priežiūrą užtikrinančios įstaigos – VšĮ Pirminės asmens sveikatos priežiūros centras ir D. Bagdžiūnaitės įmonė. Remiantis Socialinės paramos ir sveikatos skyriaus pateiktais duomenimis, šeimos gydytojų skaičius, tenkantis 1000-iui gyventojų, analizuojamu laikotarpiu žymiai nekito ir išliko pakankamai stabilus: **0,3 šeimos gydytojo 2013–2015 m., 0,32 – 2016–2017 m., 0,33 – 2017–2019 m. 1000-iui gyventojų.** Analizuojamu laikotarpiu taip pat nekito vidutinė laukimo trukmė dienomis gauti šeimos gydytojo paslaugas pirminės asmens sveikatos priežiūros įstaigose (1–5 dienos).  Pasvalio rajono savivaldybės administracijos Socialinės paramos ir sveikatos skyrius organizuoja ir užtikrina socialinės paramos teikimą socialinėms grupėms, kurioms yra reikalinga pagalba. Šeimoms, patiriančioms socialinę riziką, neįgaliesiems, vaikams ir senyvo amžiaus žmonėms Socialinės paramos ir sveikatos skyrius organizuoja paramos teikimą bei skiria pašalpas, kompensacijas, išmokas. Analizuojant socialinių paslaugų prieinamumo duomenis matyti, jog analizuojamu **2013–2019 m. laikotarpiu socialinių paslaugų prieinamumas rajone sumažėjo 1,2 proc.** Sparčiausiai socialinių paslaugų prieinamumas mažėjo 2013–2014 m. laikotarpiu (-1,8 proc.). 2014–2015 m. laikotarpiu socialinių paslaugų prieinamumas Pasvalio rajone augo 1,6 proc. tačiau vis tiek liko mažesnis nei baziniais 2013 m., 2015–2016 m. laikotarpiu socialinių paslaugų prieinamumas sumažėjo 0,72 proc., 2016–2017 m. laikotarpiu – padidėjo 0,12 proc., 2017–2018 m. – sumažėjo 0,6 proc., o 2018–2019 m. išaugo 0,3 proc. Socialinių paslaugų prieinamumo nežymiam sumažėjimui įtakos gali turėti tai, jog asmenys, pateikę prašymus ilgalaikei socialinei globai institucijose senyvo amžiaus, neįgaliems asmenims, belaukdami eilėje numiršta, o jų prašymai lieka nepatenkinti.  2019 m. duomenimis, Pasvalio rajone gyveno 116 šeimų, patiriančių socialinę riziką, jose augo 271 vaikas. Visu analizuojamu 2013–2019 m. laikotarpiu tiek šeimų, patiriančių socialinę riziką, tiek jose augančių vaikų skaičius mažėjo (žr. 14 pav.).  **14 pav. Šeimų, patiriančių socialinę riziką, ir jose augančių vaikų skaičius**  Kaip matyti iš 14 pav. pateiktų duomenų, analizuojamu **2013–2019 m. laikotarpiu Pasvalio rajone šeimų, patiriančių socialinę riziką, sumažėjo 48,6 proc. (110 šeimų), o jose augančių vaikų skaičius – 54 proc. arba 317 vaikų.** Žymus 2018–2019 m. laikotarpiu šeimų, patiriančių socialinę riziką, ir jose augančių vaikų skaičiaus mažėjimas pastebimas dėl to, kad 2019 m. iš šeimų, patiriančių socialinę riziką, sąrašo buvo išbraukta dalis šeimų dėl to, kad jose nebebuvo nepilnamečių vaikų, šeimoms buvo apribota tėvų valdžia, išnyko priežastys ir kai kurios šeimos išvyko gyventi kitur.  Remiantis Socialinės paramos ir sveikatos skyriaus pateiktais duomenimis, Pasvalio rajone 2013– 2018 m. pagalbą į namus gavusių asmenų skaičius turėjo kintamą tendenciją didėti. **2018 m. pagalbą į namus gavo 54 asmenimis daugiau nei baziniais 2013 m.** (197 asmenys 2018 m.). Socialinę globą namuose gavusių asmenų skaičius kitimo tendencija analizuojamu 2013–2018 m. nebuvo pastovi:. nepaisant to, kad 2018 m. socialinę globą namuose gavo 4 asmenimis daugiau nei baziniais 2013 m., per 2014–2016 m. socialinę globą gavusių asmenų skaičius sumažėjo 38 proc., arba 11 asmenų ir nuo 2017 m. vėl ėmė didėti.  Analizuojamu 2013–2019 m. laikotarpiu Pasvalio rajono savivaldybės biudžeto dalis, skiriama socialinei paramai, sumažėjo 6,24 proc. ir 2019 m. sudarė 14,06 proc. viso Savivaldybės biudžeto. | | | | | | | | | |
| **2.3. Tikslas. Užtikrinti kokybiškų kultūros ir sporto paslaugų prieinamumą visoms gyventojų ir amžiaus grupėms:** | | | **2013 m.** | **2014 m.** | **2015 m.** | **2016 m.** | **2017 m.** | **2018 m.** | **2019 m.** |
| 2.3.1. | Mėgėjų meno kolektyvų skaičius | Lietuvos statistikos departamentas, Kūno kultūros ir sporto departamentas prie LR Vyriausybės, PRSA Švietimo ir sporto skyrius, Pasvalio kultūros centras, Pasvalio Mariaus Katiliškio viešoji biblioteka | 129 | 106 | 120 | 110 | 90 | 95 | 77 |
| 2.3.2. | SVB tinklo bibliotekose sutelkta gyventojų, (proc.) | 26,5 | 28,0 | 28,2 | 28,3 | 28,6 | 29 | 29 |
| 2.3.3. | NVO dirbančių kultūros srityje skaičius / įgyvendintų kultūros rėmimo programų (projektų) skaičius | 5 | 5 | 5 | 5 | 5 | 7 | 7 |
| 2.3.4. | Sporto organizacijų / juose sportuojančių asmenų skaičius | 17/1150 | 17/1078 | 17/991 | 18/1159 | 18/1138 | 19/1190 | 20/1225 |
| 2.3.5. | Sporto varžybų ir sveikatingumo renginių dalyvių skaičius | 6 482 | 4931 | 5 606 | 5 844 | 6634 | 9434 | 9462 |
| Pasvalio rajone 2013–2019 m. laikotarpiu veikė Pasvalio kultūros centras ir 15 skyrių. Jie yra atsakingi už kultūros ir meno sklaidą ir puoselėjimą rajone. **2019 m. rajone veikė 77 mėgėjų meno kolektyvai. Lyginant su baziniais 2013 m., mėgėjų meno kolektyvų skaičius rajone sumažėjo 52 kolektyvais** (40 proc.). 2013–2014 m. laikotarpiu mėgėjų meno kolektyvų skaičius sparčiai mažėjo. Šiuo laikotarpiu mėgėjų meno kolektyvų skaičius sumažėjo net 23 kolektyvais arba 17,8 proc. Nors 2014–2015 m. laikotarpiu mėgėjų meno kolektyvų skaičius padidėjo 14 kolektyvų, tačiau jų skaičius vis tiek išliko mažesnis nei baziniais 2013 m., o per 2016 m. kolektyvų skaičius sumažėjo dar 10 kolektyvų. Palyginus 2016–2017 m. laikotarpio duomenis, matyti, kad meno kolektyvų skaičius dar sumažėjo 20 kolektyvų., tačiau 2017–2018 m. pastebimas mėgėjų meno kolektyvų augimas (padidėjo 5 kolektyvais). Nepaisant to, 2018–2019 m. vėl pastebimas ryškus mėgėjų meno kolektyvų mažėjimas (19 proc.). Bendrai meno kolektyvų skaičius mažėjo dėl gyventojų Savivaldybėje mažėjimo, meno darbuotojų, specialistų trūkumo, taip pat Pasvalio KC Skyrių, kolektyvų bei pavienių atlikėjų darbo optimizavimo.  2013–2019 m. laikotarpiu Pasvalio rajone veikė Pasvalio Mariaus Katiliškio viešoji biblioteka ir 32 jos filialai. Analizuojant šio laikotarpio Savivaldybės viešųjų bibliotekų (SVB) tinkle sutelktus gyventojų duomenis matyti, jog bibliotekoje besilankančių ir jų teikiamomis paslaugomis besinaudojančių gyventojų skaičius nuosekliai augo**. 2013–2019 m. laikotarpiu rajono viešosiose bibliotekose sutelktų gyventojų procentas padidėjo 2,5 proc. ir 2019 m. siekė 29 proc.**  Remiantis Pasvalio rajono savivaldybės administracijos Švietimo ir sporto skyriaus pateiktais duomenimis, 2013–2015 m. laikotarpiu Pasvalio rajone veikiančių sporto organizacijų skaičius buvęs stabilus, 2016 m. padidėjo viena sporto organizacija: Sveikatinimo ir šiaurietiško ėjimo klubas „Ego Sanus“ ir 2017 m. nekito.2018 m. sporto organizacijų skaičius padidėjo, nes pradėjo veikti karate kyokušin klubas „Kamuido“ **ir 2019 m. šis skaičius nekito.** Tuo tarpu šiose organizacijose sportuojančių asmenų skaičiaus kitimo tendencija nebuvo pastovi: 2013–2015 m. laikotarpiu mažėjusi, 2016 m. padidėjo 17 proc., arba 168 asmenimis, 2017 m. nepaisant to, kad sporto organizacijų skaičius nekito, jose sportuojančių asmenų skaičius 2016–2017 m. sumažėjo 1,8 proc. arba 21 asmeniu. 2018 m. didėjo ir sporto organizacijų, ir jose sportuojančių asmenų skaičius. 2018 m. lyginant su baziniais 2013 m., Pasvalio rajono sporto organizacijose sportuojančių asmenų skaičius padidėjo nežymiai: 3 proc. arba 40 asmenų, o 2019 m. palyginus su 2018 m., sportuojančių asmenų skaičius dar išaugo 3 proc.  Remiantis Pasvalio rajono savivaldybės administracijos Švietimo ir sporto skyriaus duomenimis, rajono sporto varžybose ir sveikatingumo renginiuose dalyvavusių asmenų skaičius analizuojamu 2013–2019 m. laikotarpiu turėjo kintamą tendenciją didėti, išskyrus 2013–2014 m., kai sporto varžybose ir sveikatingumo renginiuose dalyvavusių asmenų skaičius sumažėjo 24 proc. (1 551 asmenimis). 2014–2019 m. laikotarpiu šiuose renginiuose dalyvavusių asmenų skaičius padidėjo 92 proc. (4 531 asmenimis) ir **2019 m. sporto varžybose ir sveikatingumo renginiuose dalyvavusių asmenų skaičius išliko 46 proc. didesnis nei baziniais 2013 metais.** | | | | | | | | | |
| **2.4. Tikslas. Didinti Savivaldybės veiklos efektyvumą:** | | | **2013 m.** | **2014 m.** | **2015 m.** | **2016 m.** | **2017 m.** | **2018 m.** | **2019 m.** |
| 2.4.1. | Kvalifikaciją kėlusių Savivaldybės administracijos darbuotojų skaičius[[5]](#footnote-5) | Lietuvos statistikos departamentas, PRSA Juridinis ir personalo skyrius, biudžetinių įstaigų administracijos | 4 | 3 | 1 | 64 | 150 | 149 | 132 |
| 2.4.2. | Sumokėti ir įskaityti į Savivaldybės biudžetą mokesčiai (tūkst. Eur) | 7739 | 8708 | 10036 | 10945 | 11966 | 14812 | 14765 |
| 2.4.3. | Prašymų, į kuriuos atsakymai asmenims pateikti per įstatymais nustatytus terminus, dalis, iš visų gautų prašymų (proc.) | 98 | 98 | 98 | 98 | 98 | 95 | 60 |
| Kaip matyti iš 2.4.2 eilutėje pateiktų duomenų apie į Savivaldybės biudžetą sumokėtus ir įskaitytus mokesčius, analizuojamu 2013–2019 m. laikotarpiu į Pasvalio rajono savivaldybės biudžetą sumokėtų ir įskaitytų mokesčių suma turėjo tendenciją didėti. 2014 m. lyginant su 2013 m., į Savivaldybės biudžetą buvo sumokėta ir įskaityta 969 tūkst. Eur (13 proc.) daugiau mokesčių. 2015 m. į Savivaldybės biudžetą mokesčių buvo sumokėta 1 328 tūkst. Eur (15 proc.) daugiau mokesčių nei 2014 m., 2016 m. į biudžetą buvo sumokėta 909 tūkst. Eur daugiau mokesčių negu 2015 m., 2017 m. į biudžetą buvo surinkta ir įskaityta 1 021 tūkst. Eur daugiau negu 2016 m., **2018 m. į Savivaldybės biudžetą mokesčių buvo sumokėta 2 846 tūkst. Eur daugiau negu 2017 m., o 2019 m. 47 tūkst. mažiau negu 2018 m.**  Remiantis Pasvalio rajono savivaldybės administracijos pateiktais duomenimis, prašymų, į kuriuos atsakymai asmenims pateikti per įstatymais nustatytus terminus, dalis, iš visų gautų prašymų visu analizuojamu 2013–2017 m. laikotarpiu išliko nepakitusi ir sudarė 98 proc. **2019 m. prašymų, į kuriuos atsakymai asmenims pateikti per įstatymais nustatytus terminus, dalis sudarė 60 proc.** | | | | | | | | | |
| **3. PRIORITETAS. SUBALANSUOTA TERITORIJŲ IR INFRASTRUKTŪROS PLĖTRA** | | |  |  |  |  |  |  |  |
| **3.1. Tikslas. Didinti inžinerinio aprūpinimo infrastruktūros prieinamumą ir efektyvumą** | | | **2013 m.** | **2014 m.** | **2015 m.** | **2016 m.** | **2017 m.** | **2018 m** | **2019 m.** |
| 3.1.1. | Centralizuoto vandens tiekimo / nuotekų tvarkymo paslaugas gaunančių gyventojų dalis (proc.) | Lietuvos statistikos departamentas, PRSA Vietinio ūkio ir plėtros skyrius, AB „Panevėžio energija“, UAB „Pasvalio vandenys“ | 71,5/44,8 | 72,9/45,7 | 74,4/46,6 | 75,9/47,3 | 76,1/47,5 | 76,1/47,5 | 76,1/47,5 |
| 3.1.2. | Išleistų iki normos išvalytų nuotekų dalis (proc.) | 100 | 100 | 100 | 100 | 100 | 100 | 100 |
| 3.1.3. | Vidutinė centralizuotai teikiamos šilumos kaina (ct/kWh (be PVM)) | 6,27 | 5,90 | 5,82 | 5,39 | 5,22 | 5,29 | 5,51 |
| 3.1.4. | Technologiniai šilumos perdavimo nuostoliai (proc.) | 17,9 | 18,8 | 19,1 | 16,8 | 15,8 | 15,3 | 15,1 |
| Remiantis UAB „Pasvalio vandenys“ pateiktais duomenimis, centralizuotą vandens tiekimą ir nuotekų tvarkymą gaunančių gyventojų dalis (proc.) viso analizuojamo laikotarpio metu didėjo: centralizuoto vandens tiekimo – 4,6 proc., nuotekų tvarkymo – 2,7 proc. Išvalytų iki normos ir išleistų nuotekų dalis visu analizuojamu laikotarpiu išliko stabili (100 proc.).  Remiantis AB „Panevėžio energija“ pateiktais duomenimis, vidutinė centralizuotai teikiamos šilumos kaina 2013–2019 m. laikotarpiu turėjo tendenciją mažėti. **2013–2019 m. laikotarpiu vidutinė centralizuotai teikiamos šilumos kaina sumažėjo 12,1 proc. arba 0,76 ct/kWh.** Sparčiausias vidutinės centralizuotai teikiamos šilumos kainos mažėjimas pastebimas 2015–2016 m. laikotarpiu, kai šilumos kaina sumažėjo 7,4 proc., arba 0,43 ct/Kwh. 2018–2019 m. laikotarpiu vidutinė centralizuota teikiamos šilumos kaina vėl ėmė augti ir 2019 m. siekė 5,51 ct k/Wh be PVM.  Technologiniai šilumos perdavimo nuostoliai, atsirandantys šilumos perdavimo metu, 2013–2015 m. laikotarpiu didėję, nuo 2016 m. ėmė mažėti. Pagrindinė šių technologinių nuostolių atsiradimo priežastis – šilumos perdavimo tinklų nusidėvėjimas. **2013–2019 m. laikotarpiu technologinių šilumos perdavimo nuostolių dalis sumažėjo 2,8 proc.** Didžiausias technologinių šilumos perdavimo nuostolių šuolis pastebimas 2013–2014 m. (0,9 proc.) | | | | | | | | | |
| **3.2. Tikslas. Užtikrinti saugias ir patogias susisiekimo sąlygas rajone** | | | **2013 m.** | **2014 m.** | **2015 m.** | **2016 m.** | **2017 m.** | **2018 m.** | **2019 m** |
| 3.2.1. | Rekonstruotų ir kapitalinio remonto vietinės reikšmės kelių (gatvių) ilgis (km) | Lietuvos statistikos departamentas, PRSA Vietinio ūkio ir plėtros skyrius, UAB „Pasvalio autobusų parkas“ | 0,8 | 0,47 | 1,033 | 0,824 | 1,071 | 4,3 | 2,61 |
| 3.2.2. | Įskaitinių kelių eismo įvykių skaičius | 22 | 22 | 23 | 28 | 31 | 26 | 37 |
| 3.2.3. | Apšviestų vietinės reikšmės kelių (gatvių) ilgis (km) | 63,3 | 63,5 | 63,6 | 68,1 | 68,5 | 68,5 | 71,8 |
| 3.2.4. | Viešojo transporto maršrutais pervežamų keleivių apyvarta, (mln. keleivio-kilometrų) | 7 378 | 7920 | 7 850 | 7 700 | 6 500 | 6400 | 5900 |
| Remiantis Pasvalio rajono savivaldybės Vietinio ūkio ir plėtros skyriaus duomenimis, **2013–2019 m. laikotarpiu buvo** **rekonstruota 11,1 km vietinės reikšmės kelių (gatvių)**. Įskaitinių kelių eismo įvykių skaičius buvęs beveik stabilus 2013–2015 m. laikotarpiu (22–23), nuo 2016 m. ėmė augti: 2016 m. užfiksuoti 28 eismo įvykiai, 2017 m. – 31 kelių eismo įvykis, o 2018 m. – 26 eismo įvykiai. Palyginus 2018 m. su baziniais 2013 m. matyti, kad kelių eismo įvykių skaičius išaugo 18 proc.  Apšviestų vietinės reikšmės kelių (gatvių) ilgis Pasvalio rajone palaipsniui didėja. **2013–2019 m. laikotarpiu apšviestų kelių (gatvių) ilgis padidėjo 8,5 km.** Žymus apšviestų vietinės reikšmės kelių (gatvių) padidėjimas pastebimas 2015–2016 m., kai naujai apšviestų gatvių ilgis padidėjo 4,5 km.  Remiantis UAB „Pasvalio autobuso parkas“ pateiktais duomenimis, Pasvalio rajone viešojo transporto maršrutais pervežamų keleivių apyvartos kitimo tendencija 2013–2019 m. laikotarpiu nebuvo pastovi: 2013 m. didėjusi, nuo 2014 m. turėjo kintamą tendenciją mažėti. 2017 m. tarpusavyje lyginant su baziniais 2013 m., viešojo transporto maršrutais pervežamų keleivių apyvarta (mln. keleivio-kilometrų) sumažėjo 11,9 proc., 2018 m. su 2013 m. – sumažėjo dar 13 proc., o tarpusavyje palyginus 2019 m. su 2018 m. – 7,8 proc. | | | | | | | | | |
| **3.3. Tikslas. Saugoti ir gerinti aplinkos kokybę** | | | **2013 m.** | **2014 m.** | **2015 m.** | **2016 m.** | **2017 m.** | **2018 m.** | **2019 m.** |
| 3.3.1. | Įgyvendintų aplinkos apsaugos projektų skaičius | Lietuvos statistikos departamentas, PRSA Vietinio ūkio ir plėtros skyrius | 3 | 1 | 2 | 3 | 2 | 5 | 2 |
| 3.3.2. | Iš stacionarių taršos šaltinių į atmosferą išmestų teršalų kiekis (tonomis) | 293,2 | 325,7 | 499,4 | 456,2 | 531,03 | 551,05 | - |
| 3.3.3. | Išrūšiuotų atliekų kiekio dalis, nuo viso atliekų kiekio (proc.) | 13,1 | 13,6 | 15,4 | 51,54 | 57,67 | 56,33 | 56,17 |
| Vienas iš Pasvalio rajono strateginiame plėtros plane numatytų tikslų yra saugoti ir gerinti aplinkos kokybę. Kaip matyti iš 3.3.1 eilutėje pateiktų duomenų, Pasvalio rajono savivaldybėje **2013–2019 m. laikotarpiu buvo įgyvendinta 18 aplinkos apsaugos projektų.**  Analizuojant Statistikos departamento duomenis apie iš stacionarių taršos šaltinių į atmosferą išmetamų teršalų kiekį tonomis matyti, jog **2013–2017 m. laikotarpiu teršalų kiekis padidėjo 81,1 proc.** (237,83 t). Tarpusavyje palyginus 2017 m. ir 2016 m. duomenis, matyti, kad išmestų teršalų kiekis padidėjo 16,4 proc. Sparčiausias išmestų teršalų kiekio augimas pastebimas 2014–2015 m. laikotarpiu, kai į atmosferą 2015 m. buvo išmesta 53,3 proc. daugiau teršalų negu 2014 m. 2018 m. duomenų Statistikos departamentas dar nėra pateikęs.  Kaip matyti iš 3.3.3 eilutėje pateiktų duomenų, išrūšiuotų atliekų dalis nuo viso atliekų kiekio viso analizuojamo laikotarpio metu didėjo. Tai atspindi, jog vis didesnė gyventojų dalis ima rūšiuoti atliekas. **2013–2018 m. laikotarpiu išrūšiuotų atliekų dalis nuo viso atliekų kiekio išaugo 4,4 karto.** Pasvalio rajono savivaldybės Strateginio planavimo ir investicijų skyriaus duomenimis, 2015–2016 m. laikotarpiu išrūšiuotų atliekų kiekio dalis nuo visų atliekų kiekio padidėjo 3,35 karto. Tokį žymų padidėjimą nulėmė tai, kad Panevėžio regioniniame sąvartyne pradėjo veikti Mechaninio-biologinio apdorojimo įrenginys. **2018 m. buvo išrūšiuota perdirbimui 56,33 proc. visų surinktų atliekų.** | | | | | | | | | |
| **3.4. Tikslas. Užtikrinti subalansuotą teritorinę plėtrą ir gyvenamąją aplinką** | | | **2013 m.** | **2014 m.** | **2015 m.** | **2016 m.** | **2017 m.** | **2018 m.** | **2019 m.** |
| 3.4.1. | Parengtų bendrojo, detaliojo ir specialiojo teritorijų planavimo dokumentų ir jų pakeitimų skaičius | Lietuvos statistikos departamentas, PRSA Vietinio ūkio ir plėtros skyrius, Strateginio planavimo ir investicijų skyrius | -/12/- | -/2/- | 1/-/1 | -/-/- | -/-/- | -/-/- | -/-/- |
| 3.4.2. | Užregistruotų nusikaltimų skaičius (100.000-ių gyventojų) | 2 423 | 3254 | 2 424 | 1575 | 605 | 2288,5 | 1637,8 |
| 3.4.3. | Ištirtų nusikaltimų dalis (proc.) | 68,5 | 77,1 | 79,4 | 66,8 | 66,1 | 85,3 | 86,4 |
| 3.4.4. | Renovuotų **daugiabučių** / viešosios paskirties pastatų skaičius (iš dalies atnaujinti, darbai tęsiami) | 1 | 4 | 8 | 2 | 0 | 1 | 0 |
| **Detalusis planas** – teritorijų planavimo dokumentas, kuriame yra nustatytos žemės sklypų ribos, teritorijos tvarkymo ir naudojimo rėžimas (statybos ir kitos veiklos privalomosios sąlygos). Juo grindžiamas Detalusis teritorijų planavimas.[[6]](#footnote-6) Pasvalio rajono savivaldybės Vietinio ūkio ir plėtros skyriaus pateiktais duomenimis, didžioji dalis detaliųjų planų buvo parengta 2013 m. (12 planų). 2014 m. – 2 detalieji planai. 2015 m. detaliųjų planų rengimas nebuvo atliekamas, tačiau buvo parengta po vieną bendrojo ir specialiojo teritorijų planavimo dokumentą, o tuo tarpu 2016–2018 m. nebuvo parengtas nė vienas toks dokumentas. 2019 m. pradėtas rengti Pasvalio rajono savivaldybės teritorijos bendrojo plano keitimas, kuris turėtų būti užbaigtas 2020 m.  Remiantis Panevėžio apskrities vyriausiojo policijos komisariato duomenimis, 2013–2019 m. laikotarpiu Pasvalio rajone registruotų nusikaltimų skaičius tenkantis 1000 gyventojų, kito nevienodai. Sparčiausiai registruotų nusikaltimų skaičius augo 2014 m. Lyginant su baziniais 2013 m. **registruotų nusikaltimų skaičius išaugo net 33,5 proc. (811 nusikaltimais).** 2014–2015 m. laikotarpiu registruotų nusikaltimų skaičius sumažėjo 25 proc., tačiau tarpusavyje lyginant 2013–2015 m. duomenis matyti, jog registruotų nusikaltimų skaičius Pasvalio rajone išliko gana stabilus ir didėjo nežymiai. Tuo tarpu 2015–2016 m. laikotarpiu užregistruotų nusikaltimų skaičius (100 000-iui gyventojų) sumažėjo net 35 proc., arba 848 nusikaltimais, 2016–2017 m. laikotarpiu dar sumažėjo 61,6 proc., 2017–2018 m. pastebimas didelis augimas, 2019 m. užregistruotų nusikaltimų skaičius palyginus su 2018 m. sumažėjo 28,4 proc. Analizuojant ištirtų nusikaltimų skaičių, išreikštą procentais matyti, jog viso analizuojamu 2013–2019 m. laikotarpiu ištiriamų nusikaltimų dalis taip pat kito nevienodai. Kaip matyti iš 3.4.3 eilutėje pateiktų duomenų, **2019 m. buvo ištirta 17,9 proc. daugiau nusikaltimų nei 2013 m**. Didžiausia didėjanti ištirtų nusikaltimų dalis procentais pastebima 2017–2018 m. (19,2 proc.), mažiausia – 2014–2015 m. (2,3 proc.)  Remiantis Pasvalio rajono savivaldybės administracijos Vietinio ūkio ir plėtros skyriaus pateiktais duomenimis, 2013–2019 m. laikotarpiu buvo renovuota 16 daugiabučių pastatų. Didžioji dalis jų buvo baigti renovuoti 2015 m. 2016 m. buvo baigti renovuoti du daugiabučiai Pasvalio mieste**,** 2018 m. baigtas renovuoti daugiabutis, esantis Taikos g., **o 2019 m. baigtų renovuoti daugiabučių nebuvo.** | | | | | | | | | |

**PRIEMONIŲ ĮGYVENDINIMO LYGIO KRITERIJAI**

**IŠ VISO (VISI PRIORITETAI)**

|  |  |  |  |  |  |  |  |
| --- | --- | --- | --- | --- | --- | --- | --- |
|  | **2015 m.** | **2016 m.** | **2017 m.** | **2018 m.** | **2019 m.** | **2020 m.** | **Iš viso** |
| **Įgyvendintų priemonių dalis, proc.** | **68,3** | **66** | **65** | **68** | **64** |  |  |
| **Planuota priemonių** | **158** | **177** | **185** | **194** | **194** |  |  |
| **Įgyvendinta priemonių** | **108** | **116** | **121** | **131** | **125** |  |  |
| **Vykdoma priemonių** | **108** | **61** | **64** | **63** | **49** |  |  |

**1. PRIORITETAS.** **EKONOMINĖ PLĖTRA IR KONKURENCINGUMO DIDINIMAS**

|  |  |  |  |  |  |  |  |
| --- | --- | --- | --- | --- | --- | --- | --- |
|  | **2015 m.** | **2016 m.** | **2017 m.** | **2018 m.** | **2019 m.** | **2020 m.** | **Iš viso** |
| **Įgyvendintų priemonių dalis, proc.** | **90,9** | **51** | **42** | **54** | **44** |  |  |
| **Planuota priemonių** | **77** | **57** | **41** | **50** | **48** |  |  |
| **Įgyvendinta priemonių** | **70** | **29** | **17** | **27** | **21** |  |  |
| **Vykdoma priemonių** | **70** | **28** | **24** | **23** | **15** |  |  |

**2. PRIORITETAS.** **ŽMOGIŠKŲJŲ IŠTEKLIŲ IR SOCIALINĖS GEROVĖS PLĖTRA**

|  |  |  |  |  |  |  |  |
| --- | --- | --- | --- | --- | --- | --- | --- |
|  | **2015 m.** | **2016 m.** | **2017 m.** | **2018 m.** | **2019 m.** | **2020 m.** | **Iš viso** |
| **Įgyvendintų priemonių dalis, proc.** | **100** | **74** | **76** | **74** | **72** |  |  |
| **Planuota priemonių** | **8** | **104** | **127** | **127** | **131** |  |  |
| **Įgyvendinta priemonių** | **8** | **77** | **97** | **94** | **94** |  |  |
| **Vykdoma priemonių** | **8** | **27** | **30** | **33** | **32** |  |  |

**3 PRIORITETAS. SUBALANSUOTA TERITORIJŲ IR INFRASTRUKTŪROS PLĖTRA**

|  |  |  |  |  |  |  |  |
| --- | --- | --- | --- | --- | --- | --- | --- |
|  | **2015 m.** | **2016 m.** | **2017 m.** | **2018 m.** | **2019 m.** | **2020 m.** | **Iš viso** |
| **Įgyvendintų priemonių dalis, proc.** | **41,1** | **63** | **47** | **59** | **67** |  |  |
| **Planuota priemonių** | **73** | **16** | **17** | **17** | **15** |  |  |
| **Įgyvendinta priemonių** | **30** | **10** | **8** | **10** | **10** |  |  |
| **Vykdoma priemonių** | **30** | **6** | **9** | **7** | **2** |  |  |

1. http://sic.hi.lt/data/stat\_leid.pdf [↑](#footnote-ref-1)
2. Janušauskas A. ir kiti. Šiuolaikiniai migracijos procesai ir jų įtaka Lietuvos darbo rinkai. Vadyba-Journal of Management. Vakarų Lietuvos verslo kolegija. Klaipėda, 2009, Nr. 14 (2), p. 19-25. [↑](#footnote-ref-2)
3. http://zodynas.vz.lt/Tiesiogines-uzsienio-investicijos-TUI [↑](#footnote-ref-3)
4. http://zodynas.vz.lt/materialines-investicijos [↑](#footnote-ref-4)
5. Pasvalio rajono savivaldybės Juridinio ir personalo skyriaus pateiktais duomenimis, kvalifikaciją kėlusių Savivaldybės administracijos ir Savivaldybės biudžetinių įstaigų darbuotojų skaičius 2013–2015 m. mažėjo, tačiau šie duomenys yra netikslūs, kadangi ne visi Savivaldybės administracijos ir Savivaldybės biudžetinių įstaigų darbuotojai yra pristatę dokumentus, patvirtinančius jų kvalifikacijos kėlimo faktą. [↑](#footnote-ref-5)
6. https://lt.wikipedia.org/wiki/Detalusis\_planas [↑](#footnote-ref-6)